Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa:  15.10.2013

Návrh 

stanoviska Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy, ktorým sa dopĺňa čl. 73 o písm. zc) , čl. 74 o písm. z) (pôsobnosti v oblasti pozemných komunikácií) a čl. 91 o ods.3  (rozpočtové určenie príjmov)
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                     ––––––––––––––––-
Ing. Ľudovít Kollárik	                                                       1. Návrh uznesenia
prednosta	                                                                   2. Dôvodovú správu
							        3. Návrh stanoviska k dodatku 
                                                                                          	Štatútu hl. mesta SR Bratislava							        4. Návrh Dodatku Štatútu hl. 									mesta SR Bratislavy									

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Ľudovít Kollárik            	                                            - nie je potreba právneho                     
prednosta				                                   posúdenia	

Na rokovanie prizvať:
––––––––––––––––––-
spracovateľa

október 2013

Návrh uznesenia: 

Miestne  zastupiteľstvo

s c h v a ľ u j e

stanovisko Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy, ktorým, ktorým sa dopĺňa čl. 73 o písm. zc) , čl. 74 o písm. z)   a čl. 91 o ods.3 

- bez pripomienok

2. Dôvodová správa

Dňa 03.10..2013 bola mestskej časti doručená žiadosť primátora hlavného mesta SR Bratislavy predmetom, ktorej je návrh dodatku Štatútu hlavného mesta Slovenskej republiky Bratislavy. 

V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch mesiacov odo dňa požiadania. V prípade, že starosta v lehote dvoch mesiacov odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

Návrhom dodatku k Štatútu hlavného mesta Slovenskej republiky Bratislavy (ďalej len „štatút“) je navrhnutá  úprava týkajúca aplikácií  ustanovení zákona 135/1991 Zb. o pozemných komunikáciách (cestný zákon),  ktoré s účinnosťou od 01.01.2013 dotýkajúca sa Zákona Slovenskej národnej rady  č. 377/7990 Zb. o hlavnom meste Slovenskej republiky Bratislave v znení neskorších predpisov, ktorý  sa zároveň zosúlaďuje so zákonom Slovenskej národnej rady č. 369/1990 Zb. o obecnom zriadení v znení zákona č. 102/2010 Z.z. 

Na základe § 6a zákona č. 135/1961 Zb. o pozemných komunikáciách (cestný zákon) v znení neskorších predpisov môže obec na  účely organizovania dopravy na území obce  ustanoviť všeobecne záväzným nariadením úseky miestnych komunikácií na dočasné parkovanie motorových vozidiel, ak sa tým neohrozí bezpečnosť a plynulosť cestnej premávky alebo iný verejný záujem. Takto vymedzené úseky miestnych komunikácií musia byť označené zvislými a vodorovnými dopravnými značkami. Vo všeobecne záväznom nariadení obec ustanoví aj výšku úhrady za dočasné parkovanie motorových vozidiel podľa osobitného predpisu (zákon o cenách), spôsob jej platenia a spôsob preukázania jej zaplatenia. Výnos úhrad za dočasné parkovanie motorových vozidiel je príjmom obce.
Vzhľadom na to, že po prijatí § 6a cestného zákona nebola prijatá zmena štatútu Bratislavy, môže túto kompetenciu danú § 6a vykonávať iba hlavné mesto. Hlavné mesto ale spravuje iba miestne komunikácie I. a II. triedy a komunikácie III. a IV. triedy spravujú mestské časti. Preto sa navrhuje zmena štatútu, aby sa táto pôsobnosť prerozdelila medzi mesto a mestské časti.  
Navrhovanou zmenou štatútu sa vytvorí legislatívny rámec pre prenesenie časti pôsobnosti z hlavného mesta na mestské časti pri organizovaní dopravy na území mestskej časti. Hlavné mesto vo všeobecne záväznom nariadení, na návrh mestskej časti, vymedzí úseky miestnych komunikácií I. až IV. triedy, určí maximálnu výšku úhrady, spôsob jej zaplatenia a spôsob preukázania jej zaplatenia. Mestské časti budú mať oprávnenie vo svojich všeobecne záväzných nariadeniach stanoviť konkrétnu výšky úhrady za dočasné parkovanie na vymedzených úsekoch  miestnych komunikácií I.  až IV. triedy, ktoré boli vymedzené vo všeobecne záväznom nariadení hlavného mesta a takisto ďalšie podrobnosti o spôsobe zaplatenia úhrady a spôsobe preukázania jej zaplatenia. 
V navrhovanej zmene štatútu  je vymedzená pôsobnosť hlavného mesta v čl. 73 písm. zc) a pôsobnosť mestských častí v čl. 74 písm. z).
V čl. 91 sa dopĺňa nový odsek 3, ktorý upravuje prerozdelenie príjmov z úhrad za dočasné parkovanie medzi hlavné mesto a mestské časti, a to v pomere 25% pre hlavné mesto a 75% pre mestské časti. Mesto si z tohto výnosu uhradí všetky náklady na mestskú políciu a správu centrálnej evidenčnej databázy, ako aj náklady na skvalitňovanie mestskej hromadnej dopravy, dobudovanie záchytných parkovísk a skvalitňovanie odťahovej služby. Mestské časti si zo svojho výnosu uhradia náklady na operátora systému parkovania, na tlač a vydávanie rezidentských parkovacích kariet, na kontrolu dodržiavania pravidiel parkovania v praxi.  
Návrh obdobného dodatku štatútu už bol prerokovaný miestnym zastupiteľstvom mestskej časti a bol uznesením č. 17/36  doporučený pomer prerozdelenia príjmov na 20% pre hlavné mesto a 80% pre mestské časti. Návrh predkladaný primátorom bol  vtedy 30/70.  Dnes predkladaný návrh je záverom diskusie v mestskom zastupiteľstve a mesto Bratislava žiada znovu mestské časti sa k tomu vyjadriť.

Odporúčame:
Návrh dodatku Štatútu hlavného mesta Slovenskej republiky Bratislavy schváliť bez  pripomienok

3. Návrh stanoviska mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy

Miestne zastupiteľstvo
s ú h l a s í 
s návrhom Dodatku Štatútu hlavného mesta Slovenskej republiky Bratislavy, ktorým sa dopĺňa čl. 73 o písm. zc) , čl. 74 o písm. z  a čl. 91 o ods.3 

 
15.10.2013

4. Dodatok č. ...
Štatútu hlavného mesta Slovenskej republiky Bratislavy
z ............. 2013
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. a § 6a zákona č. 135/1961 Zb. o pozemných komunikáciách (cestný zákon) v znení zákona č. 249/2011 Z. z. ustanovuje:

Čl. I
Štatút hlavného mesta Slovenskej republiky Bratislavy v znení dodatkov č. 1 až ... sa dopĺňa takto:

1. Čl. 73 sa dopĺňa písmenom zc), ktoré znie:
„zc)	vymedzí na návrh mestskej časti všeobecne záväzným nariadením úseky miestnych komunikácií I. až IV. triedy na dočasné parkovanie motorových vozidiel, ustanoví maximálnu výšku úhrady za dočasné parkovanie motorových vozidiel na miestnych komunikáciách I. až IV. triedy, spôsob jej platenia a spôsob preukázania jej zaplatenia.“.

2. Čl. 74 sa dopĺňa písmenom z), ktoré znie:
„z)	navrhuje Bratislave úseky miestnych komunikácií I. až IV. triedy na dočasné parkovanie motorových vozidiel v mestskej časti, ustanoví všeobecne záväzným nariadením výšku úhrady za dočasné parkovanie motorových vozidiel na miestnych komunikáciách I. až IV. triedy vymedzených Bratislavou a ďalšie podrobnosti o spôsobe platenia a spôsobe preukázania jej zaplatenia v mestskej časti.“.

3. Čl. 91 sa dopĺňa odsekom 3, ktorý znie:
„(3) Výnosy z úhrad za dočasné parkovanie motorových vozidiel na vymedzených úsekoch miestnych komunikácií I. až IV. triedy podľa čl. 73 písm. zc) a sankcií za porušenie osobitného predpisu153a) sa rozdelia medzi Bratislavu a mestskú časť zapojenú do systému dočasného parkovania v pomere 25 % pre Bratislavu a 75 % pre mestskú časť.“.
Poznámka pod čiarou k odkazu 153a znie: 
„153a) Všeobecne záväzné nariadenie hlavného mesta Slovenskej republiky Bratislavy č ../ 2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia.“.

Čl. II
Tento dodatok nadobúda účinnosť ....................

Milan Ftáčnik
primátor